

DEN NORSKE KIRKE

EIDSBERG MENIGHETSRÅD

|  |  |
| --- | --- |
| **Råd** | Eidsberg menighetsråd |
| **Møtedato** | 24.09.24 |
| **Møtetid** | Kl 18.30 - 2100 |
| **Møtested** | Eidsberg kirkestue |

Til stede:
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Guri Riksaasen, Åshild Moen Arnesen, Bjørn Solberg, Kjartan Bergslid

Forfall: Guri Riksaasen

**Sakliste**

 **Sak 82/24: Godkjenning av innkalling og sakliste**

 *Vedtak:* Innkalling og sakliste og møtebok fra 19.08. godkjennes.

**Sak 83/24: Orienteringssaker**
a) Fra daglig leder:

* Godt oppmøte i Hærland på kombinert 4-årsbokutdeling, barnedåp, høsttakkefest, 4-årsbok, jubileum av Kirkestua. Tivoliet etterpå var stas, gøy for ungene – som fikk pølser. 50% oppslutning av 4-årsbokudelingen. Godt samarbeid. Etterpå var det kirkekaffe og foredrag om kirkestua med Jul Lars Kvernhusengen. Sanitetsforeningens gave til 100-åringen er å stille som blomster- og kirkeverter på ubestemt tid. Fine høsttakkefester generelt.
* Det har vært arrangert pilegrimsvandring med konfirmantene.
* Legatgravene ferdig plantet
* Nye vippsnumre: Eidsberg: #119055. Hærland: #941211. Mysen: #941207. Trømborg: #941209. MMHB: #941208
* Regnbuemesse gjennomført. 6. sept.
* Babysang og knøttekor i gang.
* 25 til stede på KRIK. 30 til stede på Knøttekor.
* Litt info om fremdrift i Eidsberg kirke fra byggrådgiver Jan Olav Løken:
Benker skal være ferdig tilbake montert 23.09. I løpet av uke 39 skal det meste av strøm være ferdig oppkoblet. Uke 40 skal malermester Studsrud inn og flekke opp benker etter flytting. Alt skal være i rute frem til åpning av kirken. I tillegg til innvendige arbeider er det utført vask utvendig av nordveggen. Det er også utført mindre murreparasjoner rundt hele kirken. Et kobberbend er byttet på tårnet. Sprekken i dette bendet gjorde så vannet rant nedover tårn veggen.
* Fremdrift Eidsberg kapell:

Parallelt med sliping av gulv i kirken har malermester Studsrud gjennomført en mindre utbedring innvendig i Eidsberg kapell. Hele nordveggen innvendig er skrapt, løs puss er fjernet og veggen er sparklet. Det er påført 2 strøk med maling. Det er utført arbeider rundt det store runde vinduet mot nord. Begge hjørner i kapellrommet mot sør er slipt og malt opp. Den gamle kirkeløperen fra kirka er lagt på plass i kapellet. Gammel løper her er kastet. Alle disse arbeider er sluttført. Det som står igjen i kapellet er å sette tilbake de orgelpipene som har blitt fjernet. Disse skal settes tilbake så snart som mulig.

Fremdrift Mysen kirke: Vi har nå avsluttet de utvendige arbeidene ved Mysen kirke. Taket er ferdig vasket og det er byttet ut diverse defekte skifersteiner. Det er utført reparasjoner av råte på takstoler både på kirkeskipdel, kordel og sakristier. Undersider av utlegg samt vindskier er skapt, grunnet og malt. Det er montert nye stormbeslag og mønebeslag i kobber. Vannposten er også reparert og skiferplater rundt denne er lagt ned på nytt.

 b) Fra fellesrådet: Utbyggingen av kirkekontoret skal på anbud – var befaring uke 38, ni firma dukket opp. 18. oktober er det anbudsåpning. Kirkevergen har fått mandat fra fellesrådet til en ressursgjennomgang i hele fellesrådsområdet. Ble vedtatt å gå over til Kirkepartner, en annen IKT-løsning, Den norske kirkes egen. Fordelen er blant annet at arkivsystem endelig kommer på plass.
c) Fra MR-leder: To ganger i semesteret er det møte for menighetsrådsledere, og det har nylig vært et slikt møte i Spydeberg. Alle får fortelle hvordan det går, gleder og utfordringer. Mye er positivt i fellesrådsområdet.
d) Fra gudstjeneste- og musikkutvalget: Et positivt første møte i utvalget er gjennomført, hvor sommerens lunsjkonserter ble evaluert. Så tilbake på gudstjenester og andre arrangementer som har vært i løpet av sommeren, var fornøyde med gudstjenesten ved Lundebyvannet. Også fornøyde med Olsokfeiring. Bra oppmøte på pilegrimsvandring og flott med treplanting til slutt – godt å være der. Nye ideer rundt «Salmer på pub», ha liknende på Slakteren med Syver og/eller Bøndenes hus?
e) 4-årsbok og 100-årsjubileum i Hærland: Var vellykket. Skal felles arrangement gjentas neste år, fremfor fire gudstjenester? Tar det på gudstjenestelista til høsten.

 *Vedtak*: a) –e) Tas til orientering.

**Sak 84/24: Husene vi eier -Søndagsskolehytta.**
 Kari Undeland orienterte via Jostein Trømborg: Søndagsskolehytta eies nå av egen stiftelse. Årsaken er at det var en testamentarisk gave i sin tid som gjorde det mulig å bygge hytte. Der var det en vedtekt at hytta skulle tilhøre søndagsskolen, og Mandagsklubben er denne søndagsskolen. Med ny eier er ikke menigheten eier av søndagsskolehytta lenger.

 *Vedtak:* Menighetsrådet takker for informasjonen og tar den til etterretning.

**Sak 85/24 Gudstjenestelista for vårhalvåret 2025**

Forslag fra sognepresten ble lagt fram. Gudstjenestelista har også vært drøftet i AU og i teamet. Det skal være 111 gudstj i året, i alle fire kirker og på Edw. Ruud. Lista oppfyller forordningen etter første halvår. Vi prøver stort sett å ha en gudstjeneste hver søndag, de gangene vi har to, er den ene på kvelden, som regel i Mysen. Vi går bort fra ordningen om at påsken feires i én kirke, påsken feires nå i alle fire kirkene. Påskenatt og 1. påskenatt feires alltid i Eidsberg kirke. Salmekveld 2.påskedag har vært i Mysen.

Det ble spilt inn et forslag om at friluftsgudstjenesten i juni kan være på Søndagsskolehytta fremfor Langgard, eller ha friluftsgudstjeneste både på Langgard og på Søndagsskolehytta? Utvide evt gudstjeneste på Søndagsskolehytta tilpasset barnefamilier, «Søndagsskoledag?»

 *Vedtak:* a) Gudstjenestelista vedtas slik sognepresten foreslår. Dette innebærer at ordningen med å feire alle påskens gudstjenester i en kirke, avsluttes.

b) MR ber soknepresten om å vurdere om det kan holdes en søndagsgudstjeneste med tilhørende aktiviteter på Søndagsskolehytta på sensommeren/tidlig høst, gjerne i samarbeid med andre aktører.

 c) Menighetens årsmøte avholdes etter gudstjenesten i Hærland kirke søndag 23. mars.

**Sak 86/24** **«Kirka vår»**.
Daglig leder gikk gjennom strategiforslaget fra arbeidsgruppa, egen presentasjon. Forslaget innebærer frem satsningsområder: 1. Hverdagsmesser med temapreg. 2. Søndagsskolegudstjenester. 3. Temakvelder. 4. Bredere frivilligrekruttering. 5. Grønn kirke.

*Vedtak:* Menighetsrådet tar det fremlagte forslaget og samtalen til orientering, men utsetter det endelige vedtaket til neste møte, når soknepresten er med.

**Sak 87/24: Misjonsutvalget og misjonsprosjektet.** Leder orienterte om misjonsavtalen med NMS som menighetsrådet inngikk i 2021 og om det som har blitt gjort for å oppfylle våre forpliktelser – blant annet å bidra med 10.000 kroner i året, minst en ofring i hver av de fire kirkene i løpet av et år. Det er blitt solgt puslespill, votter og krus til inntekt for misjonsprosjektet. Avtalen må eventuelt fornyes/forlenges våren 2025 (01.05.25) for fire nye år.

 Det kom forslag om at MR kunne fungere som misjonsutvalg en periode, og at det utpekes en kontaktperson. Bør Misjonsprosjektet bli nevnt fast i forbønnen? Skal MR velge en ny misjonsorganisasjon? Trengs det prinsipiell samtale rundt misjonsprosjektet?

*Vedtak:* Menighetsrådet tar samtalen til orientering, og saken utsettes.

 **Sak 88/24: Møteplan for menighetsrådet i vårhalvåret** *Vedtak:* Tirsdag 21.01
 Tirsdag 25.02.
 Torsdag 03.04.

 Tirsdag 06.05.
 Tirsdag 10.06.

 **Sak 89/24 Eventuelt**

**Praktiske saker**

* Odd Gjøen har avskjedsgudstjeneste i Trømborg kirke på søndag 29. september. Kari koker kaffe, prost Kjartan tar med kake og Bjørn sørger for kopper, bestikk og servietter.
* 50-årskonfirmanter:
	+ Søndag 13. oktober i Hærland, hvem kan dekke bord og servere kaffe denne dagen? Sanitetskvinnene kan spørres
	+ 20 okt er det 50-konf i Mysen + Trømborg
	+ 27. okt er det i Eidsberg kirke
	+ Sette inn annonse i Smaalenene om dette. Bjørn ordner.
* E-post fra kontoret: Det er ønskelig med en kasserer i Hærland fra 2025. Bjørn spør mulige personer som kan fylle denne rollen.

Bjørn Solberg Åshild Moen Arnesen, daglig leder
Leder Referent